ไข่พะโล้อร่อยว้าววว ร้านตำรับคุณยาย สี่แยก คปอ.
19 ธันวาคม 2560 บันทึกไว้ว่า กรุงเทพมหานคร ก็อากาศเย็นได้ชื่นหัวใจไปทั้งวันอีกครั้งหนึ่งอุณหภูมิลดต่ำลงกว่า 20 องศาเซลเซียส,สายๆแล้วอากาศก็ยังดีต่อใจอย่างนี้ คุณชาย 3 ตัดสินใจขอเพิ่มความอุ่นในกายด้วยเมนู ไข่พะโล้ ใส่สามชั้นนุ่มๆเต็มๆคำ เมนูอร่อยประจำ ร้านตำรับคุณยาย แถวๆสี่แยก คปอ.,ร้านนี้สร้างชื่อมานานนับ 9 ปีแล้ว เปิดเมนูเด็ดตำรับอร่อยชาววัง อันดับหนึ่งต้องยกให้ ไข่พะโล้ ที่ได้ชื่อว่าเด็ดสะระตี่เสียนี่กระไร เด็ดอย่างไรจะพยายามแจงให้ฟังจนเห็นภาพ เล่าลือกันว่าเป็นสูตรดั้งเดิมในบ้าน การันตีด้วยชนะรางวัลที่ 1 จาก GMM แกรมมี่ มาถึง 2 ครั้งแล้ว,ถัดมา แกงเขียวหวานปลากรายห่อไข่เค็ม ก็ทีเด็ดลองแล้วจะติดใจ ตามติดมาด้วย แกงคั่วใบชะพลูเนื้อปู อันดับสามก็ หมี่กรอบทรงเครื่อง แล้วก็มาถึงอันดับสี่ ข้าวตังหน้าตั้งชาววัง แล้วก็มาถึง กุ้งทอดซอสมะขาม,O O O O,ตักคำแรกมุ่งตรงดิ่งไปที่สามชั้นชิ้นโตหน้าตาดี๊ดีทันที สีสันสมเป็นพะโล้ของแท้ กัดเข้าไปแทบจะลืมโลกโอ้ววรสชาติกำลังกินเข้าเนื้อมากๆ ยุ่ยเปื่อยกำลังดี ลงตัวทั้งเนื้อทั้งมัน อร่อยเรียกยิ้มกระจายชวนให้ติดตามตักอย่างต่อเนื่องเป็นชิ้นที่สองสามสี่,กลัวอร่อยแบบไม่ทันใจ แล้วก็ให้มีชิ้นที่สองตามมาแบบสมใจนึกบางลำภูชิ้นนี้อร่อยเหมือนเดิม แต่เพิ่มเติมคือเพิ่มน้ำปลาพริกสุดแซ่บเข้ามาด้วย แน่นอนครับว่าอร่อยๆๆๆจนแทบจะบินได้เลยทีเดียว,ตักถัดมาพุ่งไปที่ไข่ที่ผ่าครึ่ง ดูจากสีน้ำพะโล้ซึมลึกเข้าไปถึงเนื้อในไข่ขาวกระจายเล้าโลมไปถึงเนื้อไข่แดงชัดเจน แสดงว่าผ่านกระบวนการปรุงไม่ธรรมดาแน่นอน กัดไข่ขาวก็หนึบหนับมีรสชาติ ผสมกับไข่แดงก็อร่อยจริงอร่อยจังสมกับเป็นทีเด็ดประจำร้าน ไข่พะโล้ตำรับคุณยาย สุดแสนมีเสน่ห์เหลือเกิน,เลียบๆเคียงๆมาที่แกงเขียวหวานปลากรายไข่เค็ม กินกับข้าวสวยร้อนๆก็ไม่ธรรมดา รสเข้มข้น เนื้อปลากรายซ่อนไข่เค็มไว้ด้านใน อร่อยลงตัว หรือจะเป็นแกงคั่วใบชะพลูเนื้อปู ก็ถูกใจ คุณชาย 3 เป็นที่สุด กลมกล่อม เผ็ดกำลังดี ลงตัวสุดๆ กินแกล้มกับหมี่กรอบทรงเครื่องออกสามรสจี๊ดจ๊าดกำลังดีไม่มีโดดหวานหรือเปรี้ยวจนเกินไป เผลอแป๊บเดียวเท่านั้นแกงใบชะพลูก็เกลี้ยงถ้วย ไม่เหลือแม้กระทั่งน้ำแกง,เกือบลืมว่าบนโต๊ะยังมีขนมจีนน้ำยาปูด้วยนะครับ ต้องบอกว่าอร่อยอีกแล้ว อร่อยแบบกำลังดีแล้วก็ยังมีหลนเต้าเจี้ยวใส่กุ้งสด แกล้มผักสด ไม่พูดถึงไม่ได้เด็ดขาด เพราะกินอร่อยลืม หมดไปก่อนเพื่อนด้วยซ้ำ เกลี้ยงเกลาไปทั้งผักทั้งหลน,O O O O,อร่อยได้ใจทั้งฟลอร์แบบนี้มีหรือ คุณชาย 3 จะพลาดขอคุยกับเจ้าของร้าน สุดารัตน์ เรืองฉาย ทายาทสืบตำรับความอร่อยวัย 64 ปี ควงคู่มากับลูกสาวทายาทความอร่อยรุ่นหลาน ทรงจิตรา ดีพุ่ม วัย 38 ปี เล่าให้ฟังว่า สูตรได้มาจากคุณแม่ ทำงานอยู่ในวังกับคุณชวดเป็นหัวหน้าห้องเครื่องมีหลานสาวคนเดียวก็คือ คุณแม่ อยากให้เรียนรู้ตำรับอาหารในวังก็เลยส่งเข้าไปเรียน เรียนซางตาครู้สคอนแวนท์ด้วยกลับมาแล้วก็ไปเรียนทำอาหารกับคุณชวด,ชิมที่นี่ (ร้านตำรับคุณยาย) ก็เหมือนเดิม ได้รสชาติอาหารไทยตำรับโบราณแท้ๆจริงๆ รสชาติที่ต้องแนะนำคือจะหวานนำ เค็มตามแล้วก็เปรี้ยว ยกตัวอย่างต้มส้มปลาทูก็จะสามรส หวานนำแล้วเปรี้ยวเค็มน้อยๆแล้วก็เผ็ดจากขิง หมี่กรอบก็จะสามรสเข้มข้น โรยด้วยส้มซ่า เวลาผัดหมี่ น้ำปรุงก็ต้องมีน้ำส้มซ่าผสมด้วย ครบเครื่อง วัตถุดิบเลือกสรรตามตลาดอย่างพิถีพิถัน อย่างหมี่กรอบก็ต้องเลือกเอาแต่ละยี่ห้อมาลองทอดจนกว่าจะได้แบบที่ต้องการ ซึ่งก็ลองมาแล้วหลายยี่ห้อ กว่าจะลงตัว,แต่ละยี่ห้อก็ไม่เหมือนกัน ต้องลองอยู่หลายครั้ง จำได้ว่าสมัยก่อนคุณแม่ใช้หมี่ตราลูกโลก เป็นห่อๆ ถ้าจำไม่ผิดราคาห่อละ 50 สตางค์นะ นานมากแล้ว,แล้วก็มาถึงเมนูที่เอาใจคุณชาย 3 ไปเลย วิธีทำคร่าวๆเมนูพระเอกประจำร้าน ไข่พะโล้ตำรับคุณยาย ของแท้แน่นอน อร่อยชัวร์ จะต้องมีขั้นตอนการทำดังต่อไปนี้ เคล็ดไม่ลับเริ่มจากปอกกระเทียม เตรียมรากผักชี พริกไทย เป็นตัวหลักที่ไม่มีเครื่องอย่างอื่นใดๆเลย จากนั้นก็เคี่ยวน้ำตาลมะพร้าวของแท้ๆบนกระทะให้งวดเกือบจะไหม้ หอมๆแล้วก็เอาเครื่องที่เตรียมเอาไว้ลงไปผัด น้ำตาลที่เอาไปเคี่ยวไม่ควรใช้น้ำตาลปี๊บทั่วไปเด็ดขาดเพราะใช้มาก 3 กิโลกรัมก็ไม่มีรสหวาน ด้วยมีความเข้มข้นต่างกัน,พอผัดไปเรื่อยๆก็เอาหมูสามชั้นติดมัน ยิ่งมันเยอะก็ยิ่งอร่อยลงไปผัดสักครู่ให้ดีแล้วก็เติมน้ำ ใส่ซีอิ๊วดำไปสักนิดหน่อย แล้วก็ตามด้วยน้ำปลา,เคี่ยวไปสักพักก็ใส่ไข่ต้ม เต้าหู้แค่นี้ก็เรียบร้อย เคล็ดไม่ลับก็คือเคี่ยวไฟรุมๆไปเรื่อยๆ ใช้เวลาไม่น้อยกว่า 3 ชั่วโมงเป็นอันเสร็จ ไข่พะโล้ตำรับคุณยาย พร้อมเสิร์ฟ,ลองทานดู กลมกล่อมเข้ากันหมด ความเข้มข้น รสชาติดีมาก เนื้อหมูก็นุ่ม กรอบนอกนุ่มใน ไข่ข้างนอกจะแข็ง ด้านในน้ำพะโล้ก็เข้าเนื้อ อร่อยเด็ดแน่นอน,O O O O,ชื่อร้าน ตำรับคุณยาย ที่มาที่ไปก็ชัดเจนตามชื่อ ได้สูตรอาหารมาจากคุณยายนั่นเอง เวลาเปิดปิด 11.00-20.00 น. ทุกวันไม่มีวันหยุด ถ้าไม่อยากผิดหวังก็โทร.มาจองโต๊ะล่วงหน้าได้ที่เบอร์ 08-9110-0899, 08-4759-8373 หรืออยากผูกปิ่นโตในพื้นที่ใกล้เคียงก็มีบริการจัดส่งถึงประตูบ้านก็ติดต่อได้ที่เบอร์เดียวกันนี้,ที่ตั้งร้านอยู่ในโครงการศรีพรรณ์ดร แยก คปอ. ถนนพหลโยธิน ฝั่งทางจะไปรังสิต ติดตามความอร่อยบนโลกออนไลน์ได้ที่ Line Id: grandmom.recipe, fb : grandmom.R,9 ปีเต็มแห่งความอร่อยคงการันตีฝีไม้ ลายมือได้เป็นอย่างดี จำชื่อนี้ไว้ให้ดีๆ ร้านตำรับคุณยาย มีโอกาสแวะเวียนผ่านไปต้องไปลองให้ได้.,คุณชาย 3
สายๆแล้วอากาศก็ยังดีต่อใจอย่างนี้ คุณชาย 3 ตัดสินใจขอเพิ่มความอุ่นในกายด้วยเมนู ไข่พะโล้ ใส่สามชั้นนุ่มๆเต็มๆคำ เมนูอร่อยประจำ ร้านตำรับคุณยาย แถวๆสี่แยก คปอ.
ไข่พะโล้,ร้านตำรับคุณยาย,สี่แยก คปอ.,คุณชายตะลอนชิม,คุณชาย 3